Talon sijainti oli loistava tällaiselle pariskunnalle, joka haluaa rauhaa ja idylliä meren rannalta! Mandrakian taverna ei ollut vielä avoinna sesongin alkaessa vasta toukokuussa. Tämä sopi meille mainiosti, kylä uinui vielä kesälämpöistä talviunta ja siellä sun täällä kuului ahkeraa kesävalmisteluiden naputusta. Sofian poika Marinos auttoi meitä kaikenlaisissa järjestelyissä ja toi äidin leipomia piirakoita ym. Aivan mahtava isäntäväki tässä talossa! Talon sijainti on saaren pääkylän viereisessä lahdessa, pieni kävelymatka sinne on, me vuokrasimme samantien mönkijän, jolla pystyikin liikkumaan ketterästi koko saaressa. Mandrakian kylässä on pieni kirkko, aivan ihania kalastusveneitä, kalastusvajoja, valkoisia, sieviä taloja ja laitureita. Uimaan pääsee mistä vain talon vierestä tai sitten vaikka muutaman sadan metrin päässä olevasta hiekkarannasta. Muutaman kilometrin päässä on luonnonkaunis Sarakinikon luonnonranta ja saaren muihin rantoihin on lyhyt matka esimerkiksi autolla tai pyörällä.
Upea matkakohde johon haluaa palata uudestaan :)